CELEX: 32009R0279
Language: hr
Date: 2009-04-06 00:00:00
Title: Uredba Komisije (EZ) br. 279/2009 od 6. travnja 2009. o izmjeni Priloga II. Direktivi 2005/36/EZ Europskog parlamenta i Vijeća o priznavanju stručnih kvalifikacija  Tekst značajan za EGP

05/Sv. 003
            
            
               HR
            
            
               Službeni list Europske unije
            
            
               274
            
         32009R0279
   
               L 093/11
            
            
               SLUŽBENI LIST EUROPSKE UNIJE
            
            
               06.04.2009.
            
         
      UREDBA KOMISIJE (EZ) br. 279/2009
   od 6. travnja 2009.
   o izmjeni Priloga II. Direktivi 2005/36/EZ Europskog parlamenta i Vijeća o priznavanju stručnih kvalifikacija
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2005/36/EZ Europskog parlamenta i Vijeća od 7. rujna 2005. o priznavanju stručnih kvalifikacija (1), a posebno njezin članak 11. točku (c) alineju ii.,
   budući da:
   
               (1)
            
            
               Slovačka je podnijela obrazloženi zahtjev za izmjenu Priloga II. Direktivi 2005/36/EZ. Zatražila je dodavanje profesije zubnog tehničara (zubný technik), što je u skladu s uvjetima predviđenim člankom 11. točkom (c) alinejom ii. Direktive 2005/36/EZ, kako je vidljivo iz Vladine Uredbe br. 742/2004 Coll. o stručnim kvalifikacijama zdravstvenih djelatnika.
            
         
               (2)
            
            
               Danska je podnijela obrazloženi zahtjev za izmjenu Priloga II. Direktivi 2005/36/EZ. Zatražila je uklanjanje profesije optičara (optometrist) iz Priloga II. Direktivi 2005/36/EZ za koje se sada izdaje diploma kako je predviđeno člankom 11. točkom (d) Direktive 2005/36/EZ te stoga više ne ispunjava uvjete članka 11. točke (c) alineje ii. te Direktive. Danska je također zatražila uklanjanje profesije ortopedskog tehničara (ortopædimekaniker) i ortopedskog postolara (ortopædiskomager) iz Priloga II. Direktivi 2005/36/EZ koje u Danskoj više nisu zakonski uređene.
            
         
               (3)
            
            
               Direktivu 2005/36/EZ treba stoga na odgovarajući način izmijeniti.
            
         
               (4)
            
            
               Mjere predviđene ovom Uredbom u skladu su s mišljenjem Odbora za priznavanje stručnih kvalifikacija,
            
         DONIJELA JE OVU UREDBU:
   Članak 1.
   Prilog II. Direktivi 2005/36/EZ mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. travnja 2009.
      
         
            Za Komisiju
         
         Charlie McCREEVY
         
         
            Član Komisije
         
      
   
   
      (1)  SL L 255, 30.9.2005., str. 22.
   PRILOG
   Prilog II. Direktivi 2005/36/EZ mijenja se kako slijedi:
   
               1.
            
            
               U točki 1., pod naslovom „u Slovačkoj”, dodaje se sljedeće:
               
                           „—
                        
                        
                           zubni tehničar (zubný technik),
                        
                     što predstavlja obrazovanje i osposobljavanje od najmanje 14 godina, uključujući osam ili devet godina osnovnog obrazovanja, četiri godine srednjeg obrazovanja nakon čega slijede dvije godine obrazovanja na višoj zdravstvenoj školi koje završavaju polaganjem teorijsko-praktičnog ispita i dobivanje Svjedodžbe o završnom ispitu (GCE) (maturitné vysvedčenie).”
            
         
               2.
            
            
               U točki 2., brišu se naslov „u Danskoj” i unosi za Dansku.